cyanic-selkie/wikianc huggingface dataset:
Rtisjtsjevo
Historie
Busetnaden vart grunnlagt på slutten av 1500-talet eller byrjinga av 1600-talet. Alt i 1666, då han første gong er nemnt i historiske dokument, var det ei kyrkje på staden. Fram til 1723 heitte landsbyen Pokrovskij etter kyrkja. I 1723 vart landområdet, etter dekret frå Peter den store, fordelt til veteranar frå den store nordiske krigen. Av desse veteranane var òg den nye eigaren av landsbyen, Rtisjtsjev og landsbyen vart kalla Rtisjtsjevo etter han.
I 1868 avgjorde ein Semstvo-komite for bygging av jernbanen Tambov-Saratov å opprette ein Stasjon av andre klasse i Rtisjtsjevo og stasjonen var i drift frå 1871. I samband med bygginga av jernbanestasjonen oppstod det fleire mindre busetnader i området rundt landsbyen og stasjonen. Rtisjtsjevo danna saman med desse busetnadene eit eige forvaltingsdistrikt, som bestod til 1917. Då vart Rtisjtsjevo rajon oppretta, med Rtisjtsjevo som administrativt senter. I 1920 fekk Rtisjtsjevo bystatus.
Nansen-fondet
På vegne av Den internasjonale Raude Kross-komiteen oppretta Fridtjof Nansen i 1921 eit fond for å hjelpe dei svoltråka i Volga-regionen. Som følgje av Nansen-fondet vart det oppretta to matsalar i Rtisjtsjevo, der 830 foreldrelause barn fekk gratis mat. Det vart òg gjeve middagar til familiar som trong det og til flyktningar. 29. november 1921 stoppa Nansen i Rtisjtsjevo, på veg tilbake frå Saratov. Han vart i Rtisjtsjevo i tre daga og budde på jernbanestasjonen. Her sette han opp distribusjonsbasen for hjelp til dei sveltande, kontrollerte at dei foreldrelause barna fekk maten dei trong og vitja stader der rasjonane vart utlevert i landsbyene rundt Rtisjtsjevo.
Næringsliv
Rtisjtsjevo ligg der jernbanelinjene Tambov–Saratov og Penza–Povorino møter kvarandre. Dette ser ein att i næringslivet i byen, som er dominert av jernbaneretta verksemder. Dette utgjer ein fjerdedel av arbeidsplassane i byen. I tillegg finst det eit større slakteri og kjøtthandsamingsfabrikk.
Anne Kjersti Suvdal
Anne Kjersti Suvdal er ein norsk handballspelar frå Gran på Hadeland. Kantspelaren vart europameister med Noreg i 2006.
Suvdal, som spelar venstrekant, fekk sitt gjennombrot med oslolaget Nordstrand IF i tida 2005-07. Deretter var ho i to sesongar Gjerpen-spelar, før ho i 2009 gjekk tilbake til Nordstrand og vart der verande i fire år. Sesongen 2013/14 spelte ho på den danske toppklubben Viborg HK og vart seriemeister og spelte finale i cupvinnarcupen. Frå 2014 til -17 var ho aktiv i oslolaget Oppsal IF, til ho i 2017 fekk kontrakt med Storhamar IL.
Suvdal spelte frå april til 2006 sju landskampar og skåra seks mål. Ho var med i troppa til europameisterskapen i Sverige og deltok i to av kampane i innleiingsrunda, sat sidan på tribunen.
Oslomarkas Fiskeadministrasjon
Oslomarkas Fiskeadministrasjon, avstytta OFA, vart skipa i 1936 etter initiativ frå foreiningane Arbeidernes Jeger- og Fiskeforening og Oslo Sportsfiskere for å gjere det lettare for ålmenta å drive med sportsfiske i vatna og vassdraga i utmarka ikring Oslo, mellom anna ved å samordne og effektivisere det arbeidet dei lokale jeger- og sportsfiskarforeiningane hadde drive med oppaling og utsetting av fisk i desse vatna.
Oslomarkas Fiskeadministrasjon står no for kultiveringa og tilsynet av fleire enn 400 vatn og vassdrag, inklusive Akerselva, òg har overteke administrasjonen av fiskerettane til desse vatna og elvene. Alle som ynskjer å fiske i desse vatna og vassdraga, må kjøpe seg rett til å fiske ved å skaffe seg fiskekort frå Oslomarkas Fiskeadministrasjon, og er elles pliktig til å rette seg etter dei føresegnene som er fastsett for fisket i dei einskilde vatna og vassdraga. Men born under 18 år treng ikkje fiskekort.
Fiskeadministrasjons arbeid er hovudsakleg finansiert av inntektene ved salet av fiskekort, og ved sal av eigne publikasjonar, særleg ei nyttige bok om kvar og korleis ein kan fiske, kva slags fisk ein kan vente å få, kva slags reiskap det er lovleg å nytte, og anna av interesse for sportsfiskarar, skildra for kvart einskild vatn og vassdrag og illustrert med kartutsnitt. I fleire av vatna og elvane i marka kring Oslo er det drikkevassrestriksjonar, det vil seie at vatnet er drikkevatn for byen, slik at det er forbode å fiske og drive anna aktivitet som kan ureine vatnet eller elva.
Ongulkalven
Ongulkalven er ei øy som ligg 1,5 km vest for Ongul i Lützow-Holmbukta. Ho vart kartlagd av norske kartografar frå flyfoto tekne under Lars Christensen-ekspedisjonen, 1936–37 og namngjeven av dei.
Under the Red Sky
Under the Red Sky er det 27. studioalbumet til Bob Dylan og kom ut på Columbia Records den 10. september 1990.
Albumet vart teken imot som ein rar og skuffande oppfølgjar til det kritikarroste Oh Mercy frå 1989. Det meste av kritikken var retta mot det glatte lydbiletet til popprodusenten Don Was, samt eit par av songar som verka å vere basert på barneregler. Fleire kjende musikarar speler på albumet, mellom andre Slash, Elton John, George Harrison, David Crosby, Stevie Ray Vaughan og Bruce Hornsby.
Fiskekort
Fiskekort er den vanlege nemninga for ein tidsavgrensa kjøpt rett til å drive sportsfiske i ei elv eller eit vatn. Med få unnatak er det ikkje fritt fiske i vatn, elver og bekkar i Noreg, berre i nokre større innsjøar, slik at ein må ha eller skaffe seg løyve før fisket tek til. Dette vert vanlegvis gjort ved å kjøpe såkalla fiskekort av den eller dei som har rettane til fisket i det aktuelle vatnet eller elva; dette er som oftast er eigaren eller eigarane av grunnen attmed vatnet eller elva. I fleire høve har eit lag eller ein samanslutning teke over administrasjonen av fiskekortsalet, slik at ein kan skaffe seg rettar til fleire vatn og vassdrag i eit område ved å vende seg til dei.
For fiske etter laks kan det ofte vere kostesamt og vanskeleg å få seg løyve.
Under the Red Sky
Albumet er dedisert til «Gabby Goo Goo», som Dylan seinare forklarte var kallenamnet på den då fire år gamle dottera hans. Ein trur derfor at dei meir barneliknande songane på albumet var laga for henne, noko Dylan verken har stadfesta eller nekta på.
Mottaking
Albumet selde ikkje spesielt bra og nådde 38. plassen i USA og 13. plassen i Storbritannia. I Noreg nådde albumet fjerdeplassen.
Dylan har sjølv sagt seg samd i kritikarane og sa i eit intervju med Rolling Stone i 2006 at manglane kom frå ei hastig og ufokusert innspeling, som dels kom av at han vart oppteken med Traveling Wilburys på den tida. Han meinte òg det var for mange folk som deltok på albumet, og at han på den tida var desillusjonert med plateindustrien.
Dylan-kritikaren Patrick Humphries, forfattar av The Complete Guide to the Music of Bob Dylan, var særleg hard i kritikken av Under the Red Sky og sa at albumet var «alt Oh Mercy ikkje var - slurvete skrivne songar, late framføringar og fantasilaust produsert. Det første mellomspelet på «2 X 2» («How much poison did they inhale?») minna om trugselen som gjennomsyra Oh Mercy, men elles, der det før hadde vore tryggleik og bestemtheit, var det her forvirring og ubestemtheit.»
Humphries spara det hardaste åtaket til opningssongen «Wiggle Wiggle»: «Så er det 'Wiggle Wiggle': verre enn noko Dylan nokon gong har spelt inn? Kanskje ikkje så gale, men likevel der oppe, der han pressar seg til ein plass ein stad i helvete, der jukeboksane ikkje spelar noko anna enn «Joey» (frå Desire) og «Had a Dream About You, Baby» (frå Down in the Groove). «Wiggle Wiggle» var den kritikarane gjekk til åtak på, særleg linja «Wiggle wiggle wiggle like a bowl of soup», som vart rekna som bevis på at Dylan hadde mista grepet, definitivt, permanent, ugjenkalleleg. Det er hardt å vere usamd - det er hardt å forsone seg med ei slik linje frå mannen som skreiv «Desolation Row» (frå Highway 61 Revisited). Ein kan sjølvsagt ikkje få Hamlet eller «Like a Rolling Stone» kvar gong, men «Wiggle Wiggle»?»
Albumet fekk noko støtte, særleg frå Robert Christgau frå The Village Voice som skreiv: «Til mi overrasking syns eg Under the Red Sky er det beste albumet til Dylan på 15 år, ei plate som til og med kan signalisere eit latterleg seint, men ikkje totalt meiningslaus comeback.» Og Paul Nelson som skreiv for Musician kalla albumet «eit medvite bruk-og-kast-meisterverk». Då Voice puliserte kritikarrlista si Pazz & Jop for 1990, hamna Under the Red Sky på 39. plassen.
I 2005 sette magasinet Q «Wiggle Wiggle» på ei liste over «Ti fryktelege songar av store artistar». Time Magazine sette «Wiggle Wiggle» på ei liste over dei ti verste Dylan-songane, og skreiv at «han høyrest ut som kjenningsmelodien til eit av desse TV-programma som vert elska av småbarn og dopmisbrukarar». Songen vart spelt i 2014 på hyllestalbumet Bob Dylan in the 80s: Volume One av Slash og Aaron Freeman.
Fly Away from Here
«Fly Away from Here» er ein powerballade av den amerikansker rockegruppa Aerosmith. Det var den andre singelen frå albumet deira Just Push Play frå 2001. Hanv ar skriven av låtskrivarane Marti Frederiksen og Todd Chapman. Songen er ein ballade om å ønskja å komma seg bort eller rømme med ein elska. Han fekk ikkje noko særleg gjennomslag på hitlistene, men vart spelt ein del på radio for vaksen moderne musikk.
Musikkvideo
Musikkvideoen var regissert av Joseph Kahn og var svært futuristisk og høgteknologisk. I videoen speler òg skodespelaren Jessica Biel, og den yngste dottera til Steven Tyler, Chelsea som portretterer Steven som barn i denne videoen.
Straumsbukta
Straumsbukta er ei bygd i Tromsø kommune. Ho ligg sør på Kvaløya, ved ei bukt på nordsida av Straumsfjorden, og 4 km vest for Rystraumen.
Fylkesveg 54 passerer gjennom bygda. Til Tromsø sentrum er det rundt 15 kilometer i luftlinje og 35 km i køyrelengd.
Lynn Davies
Lynn Davies er ein britisk tidlegare friidrettsutøvar frå landsbyen Nantypoel i Wales. Han vart olympisk meister i lengdehopp i 1964 og europameister i same øvinga i 1966.
Aktiv
Etter at amerikaneren Ralph Boston i 1960 hadde slått den 25 år gamle verdensrekorden til Jesse Owens, forbetra Boston og europameisteren Igor Ter-Ovanesjan verdsrekorden til saman fem gongar dei neste sesongane. Dei to utøvarane var difor dei største favorittane til å ta gullmedaljen under OL 1964 i Tokyo.
På finaledagen regna det i Tokyo og ingen av favorittane hoppa opp mot sine personlege rekordar. Dermed gjekk gullet til 22 år gamle Lynn Davies, som sette ny britisk rekord med gullhoppet på 8,07 m. Boston tok sølv og Ter-Ovanesjan bronse. Det var andre gongen i OL-historia at gullmedaljen i lengdehopp ikkje gjekk til ein utøvar frå USA. Førre gong det hende var under OL 1920, då svensken William Pettersson vart olympisk meister.
To år etter OL-triumfen tok Davies gullmedaljen under EM 1966 i Budapest. Seinare fekk han sølv under EM 1969 i Athen. Han vann elles Samveldeleikane både i 1966 og 1970.
Johan von der Fehr
Johan von der Fehr var ein norsk daguerreotypist og fotograf. Han arbeidde òg som målarmeister, dyrka frukt, var gartnar og gardbrukar.
I 1853 starta han som daguerreotypist i Bergen for ei kort tid, men kom att igjen i starten av 1860-åra. I ein periode dreiv han atelieret Brødr.Larms atelier saman med sonen Johan.
Khushaym
Khushaym er ein landsby i Jizan-regionen, sørvest i Saudi-Arabia.
Johan von der Fehr
Frå 1898 budde von der Fehr i Norheimsund og levde som gardbrukar og fotograf fram til han døydde.
Fotografia etter Johan von der Fehr finst mellom anna hos Voss folkemuseum, Vevelstad historielag, Oslo Bymuseum, Norsk folkemuseum og i arkivet etter Den Nationale Scene i Bergen.
Myelin
Myelin er eit isolerande lag av lipid og protein som ligg kring aksona til nerveseller både i sentralnervesystemet og det perifere nervesystemet. Isoleringa gjer at aksjonspotensialet kan gå snøggare langs aksonet. I sentralnervesystemet er det oligodendrocyttar som lagar myelinet, medan det er Schwann-seller i det perifere nervesystemet. Båe desse selletypane dannar store mengder plasmamembran som pakkar inn aksona til nervesellene.
Myelin finst hjå mange ulike grupper organismar (til dømes hjå ledmakkar og krepsdyr), men er mest utvikla hjå ryggradsdyra. Myelin finst òg hjå alle ryggradsdyra utanom kjevelause fiskar.
Polsk i Eurovision Song Contest
Polsk i Eurovision Song Contest gjev oversyn over bruken av det polske språket i Eurovision Song Contest. Den fyrste gongen ein song på polsk vart framført i Eurovision Song Contest var i 1994 då Polen debuterte med «To nie ja!» av Edyta Górniak. Sidan den gong har Polen delteke med til saman tretten ulike bidrag som har vorte framført på polsk. Av landa som kan delta er polsk offisielt språk i Polen.
Skogbrannane i Colorado sommaren 2012
Skogbrannane i Colorado sommaren 2012 er ei rekkje ulike skogbrannar som fann stad i Colorado i USA i juni og juli 2012. I juni vart minst 34 500 innbyggjarar evakuerte.
Progress i Amur oblast
Progress (russisk Прогре́сс) er ein by i Amur oblast i Russland med om lag 13 000 innbyggjarar. Han ligg 165 km søraust for Blagovesjtsjensk.
Doische
Doische er ein kommune i den belgiske provinsen Namur. Kommunen ligg på grensa mellom Belgia og Frankrike, ikkje langt frå elvene Hermeton og Viroin, som er bielver til Maas.
Progress i Amur oblast
Byen vart grunnlagd i 1956.
Jaded av Aerosmith
«Jaded» er ein song av det amerikanske hardrockbandet Aerosmith. Han vart skriven av vokalisten Steven Tyler og låtskrivarkollegaen Marti Frederiksen. Songen vart gjeven ut som første singel frå det 13. studioalbumet til bandet, Just Push Play (2001). Songen fekk den offentlege debuten sin på American Music Awards og vart òg spelt på pauseshowet til Super Bowl XXXV i januar 2001. Han vart rangert som nr. 86 på VH1 si liste over dei 100 beste songane frå 2000-åra.
«Jaded» skulle bli den siste hitten til Aerosmith i dei fleste territorium. Han nådde toppen av både den amerikanske Billboard Mainstream Rock- og UK Rock Chart, medan han nådde topp 10 på Billboard Hot 100 og i Canada og Skottland. På UK Singles Chart nådde songen 13. plassen og vart den åttande topp 20-singlen til bandet på den lista. Han er per no den siste topp 40-hitten deira i Storbritannia. «Jaded» nådde i tillegg topp 20 i Italia, Nederland og Spania. I 2002 vart han nominert til ein Grammy Award for beste rockesong av ein duo eller gruppe med vokal.
Tekst og musikk
Tyler vart inspirert til å skriva songen basert på at han gjekk glipp av store delar av barndomen til dottera Liv Tyler medan han var på turné med bandet sitt. Teksten til songen handlar om ei jente som er «jaded» (‘utbrent’), og korleis forholdet forteljaren har til jenta nokre gonger er «komplisert», men hevdar at «I'm the one that jaded you.» Tyler uttalte at «Då eg kom på melodien til ‘Jaded’, var han så fenomenal at eg ei stund var redd for å gjera litt meir med han. Eg fortalde det ikkje eingong til bandet.»
Singelomslag
Omslaget til singelen var noko kontroversiell, med ei naken kvinne som held eit eple på coveret. Modellen på coveret er Nicole West.
Musikkvideo
Videoen til «Jaded» viser Aerosmith opptre i lobbyen til Los Angeles Theater, og klipp av ein jenta som er «jaded» (skodespelaren Mila Kunis). Songen fortel ei historie om ei jente som har mista evna til å kjenna fordi ho har mista kontakten med røyndommen.
Los Angeles Theater er eit filmpalass i sentrum av Los Angeles og er ekstravagant utforma i fransk rokokkostil. Videoen viser òg ballsalen/loungen, trappeavsatsen på veg til ballsalen, auditoriet og mellomgangen. I korridoren blir det brukt anten ein spegel eller spesialeffektar for å mangedobla dørene og få korridoren til å verka endelaus.
Det finst to versjonar av videoen, mykje av opptaka er dei same, sjølv om dei blir brukte på litt ulike stader, og nokre bilete har alternative vinklar. I den første versjonen har opningsbiletet ei rask innzooming på scena, Steven Tyler bles inn i kameraet, og han blir vist når musikken startar i mellomspelet i skogen. I den andre versjonen har opningsbiletet ein langsam zoom på scena, ein hestestatue bles inn i kameraet, og Tyler blir ikkje vist når musikken startar i skogsmellomspelet.
Videoen hadde premiere på MTV 13. februar 2001, og vart regissert av Francis Lawrence. Videoen vart kåra til årets beste hardrockvideo ved Billboard Music Video Awards, og årets video ved Boston Music Awards.
Hogla i Israel
Hogla (hebraisk skrift חָגְלָה, חוגלה, tyder 'Fasan') er ein moshav sentralt i Israel. Han er kalla opp etter Hogla, som slo seg ned her i distriktet frå Menashe-stamma (Josva 17:3). Han ligg på kystsletta sør for Hadera og høyrer til Heferdalen regionale kommune. Han hadde eit folketal på 574 i 2006.
Moshaven vart grunnlagd i 1933 av bulgarske, polske og russiske immigrantar.
Widdowsonbreen
Widdowsonbreen er ein isbre som flyt ut i Darbel Bay mellom Drummondbreen og McCancebreen, på vestkysten av Graham Land. Han vart fotografert av Hunting Aerosurveys Ltd. i 1955-57, og kartlagt frå desse bileta av Falkland Islands Dependencies Survey (FIDS). Han vart namngjeven av UK Antarctic Place-Names Committee (UK-APC) etter Elsie M. Widdowson frå avdelinga for eksperimentell medisin i Cambridge, og skreiv The Chemical Composition of Foods, eit grunnleggande arbeid som inneheld alle dei kvantitative dataa ein treng for å rekne ut kva rasjonar ein treng på ein ekspedisjon utanom vitamin.
Storstraumen i Ullsfjorden
Storstraumen er ein tidevasstraum i Tromsø kommune i Troms og Finnmark. Han ligg mellom Skarmunken i vest og Straumsnes i aust, og er 450 meter brei på det smalaste og rundt ein kilometer lang. Djupna er rundt 10 meter. Storstraumen går mellom Ullsfjorden i nord og Sørfjorden, som Ullsfjorden vert kalla sør for Storstraumen. Straumen er danna ved at vatnet har brote gjennom ei endemorene frå slutten av siste istid.
Bansang
Bansang er ein by i Central River Division i Gambia, med eit folketal på 8,843 (2012). Medan den offisielle administrative division-hovudstaden ligg i Janjanbureh lenger ned Gambiaelva, har Bansang betre tilgang til dei rikare kysteregionane i Gambia, og er av og til rekna som den uoffisielle økonomiske hovudstaden i innlandet.
Tromvik
Tromvik er ei bygd nordvest på Kvaløya i Tromsø kommune i Troms og Finnmark.
Bansang
Byen er marknad for jordnøtter, ris og fisk.
Tromvik
Bygda har barne- og ungdomsskule, gårdsbruk, lokal fiskeflåte og fiskeindustri. Bygda har veisamband sørvest over fjellet mot Rekvik og i aust mot Grøtfjord og Tromsø. Det bur litt over 100 menneske i Tromvik. Rundt 1950-talet var det rundt 250 innbyggjarar. Hoveddelen av næringslivet i Tromvik er relatert til fiske, og Tromvik Fisk A/S er fiskebruket til bygda. Bydga er omgjeve av fjell, og dermed eit ettertrakta mål for friluftsliv, som skiløping på vinteren, sportsfiske og fjellklatring.
Bansang
Det einaste statlege sjukehuset i innlandet ligg i Bansang.
Emily Sando
Emily Stang Sando er ein norsk handballspelar frå Holmestrand. Målvakta vart europameister med Noreg i 2014.
Sando var knytt til Larvik HK frå 2006 til -10. Deretter vakta ho i tre år målburet til Flint frå Tønsberg, før ho fekk kontrakt med danske Esbjerg, eit lag ho spelte på i fire år. Sommaren 2017 skifta ho over til HB Odense.
I tida 2010-20 deltok Sando i 30 landskampar. Då Noreg i desse åra hadde fleire av verdas beste målvakter i kvinne-handball, fekk ho berre få innhopp i landslaget. I si einaste meisterskapsturnering, Handball-EM 2014, imponerte ho stort i landskampen mot Ukraina, ein kamp Noreg vann 34-23. Meisterskapen enda med EM-gull til Noreg og Sando. Ho deltok i dei to fyrste kampane til Noreg under EM 2020 i Danmark, vart deretter bytta ut med Katrine Lunde.
Pavel Koltsjin
Pavel Konstantinovitsj Koltsjin var ein russisk langrennsløpar som konkurrerte for Sovjetunionen. Han vann åtte OL og VM-medaljar i tida mellom 1956 og 1964, hans einaste gullmedalje kom på 4x10 km stafett under vinter-OL 1956 i Cortina d'Ampezzo.
Aktiv
Koltsjin. som var frå Jaroslavl, debuterte i dei store internasjonale meisterskapane med ein 10. plass på 30 km under Ski-VM 1954 i Falun. To år seinare vann han bronsemedaljen på same distansen under OL 1956 i Cortina, var då over minuttet bak både olympiameisteren Veikko Hakulinen og den svenske sølvvinnaren Sixten Jernberg. Tre dagar seinare, 30. januar 1956, tok han ein ny bronse, då berre tre sekundar bak Jernberg som fekk eit nytt sølv, men over halvminuttet bak gullvinnaren Hallgeir Brenden. Etter å ha vorte nummer seks på femmila, gjekk Koltsjin andreetappen på Sovjets sigrande stafettlag. Saman med Fjodor Terentjev, Nikolaj Anikin og Vladimir Kuzin gjekk han Sovjet inn til gull på tida 2.15,30; 1.01 minutt føre sølvlaget frå Finland.
Koltsjin markerte seg stort også under Ski-VM 1958 i Lahti. Her vann han tre sølvmedaljar på høvesvis 15 km, 30 km og 4x10 km stafett. I tur og orden måtte han gje tapt for finnane Kalevi Hämäläinen på 30 km og Veikko Hakulinen på 15 km, og til sist Sveriges firemannslag på stafetten. Seinare i 1958-sesongen vann Koltsjin både 15 og 50 km under Holmenkollrenna.
Både under ski-VM 1962 i Zakopane og vinter-OL 1964 i Innsbruck var Koltsjin med i Sovjet-mannskapa som ved begge høva vann bronsemedaljar.
Koltsjin vart tildelt Holmenkollmedaljen i 1963, saman med kona Alevtina Koltsjina, Astrid Sandvik og Torbjørn Yggeseth.
Koltsjin døydde i Otepää i Estland.
Yvon Le Roux
Yvon Le Roux er ein fransk tidlegare fotballspelar frå Plouvorn som vart europameister med Frankrike i 1984 og tok VM-bronse to år etter. Han var ein sterk midtstoppar som i tida 1977-90 spelte på fem ulike franske klubblag.
Khumsiyah
Khumsiyah er ein landsby i Jizan-regionen, sørvest i Saudi-Arabia.
Yvon Le Roux
Klubbspel
Le Roux spelte på Stade Brest frå 1977 til -83. Dei neste seks åra gjorde han teneste i toårsbolkar på kvar av klubbane AS Monaco, FC Nantes og Olympique Marseille. Tida i Olympique Marseille avslutta han med å verte seriemeister og vinne cupfinalen 1989 mot sin tidlegare klubb Monaco. Han slutta som aktiv spelar våren 1990 etter ein sesong i Paris Saint-Germain.
Landslagsspel
Le Roux landslagsdebuterte med å sende Frankrike i føringa då Jugoslavia sitt landslag var gjester på Parc de Princes i Paris 23. april 1983, ein kamp som enda med 4-0 til vertane. Sidan var han med då Frankrike vann europameisterskapen 1984 på same arenaen den 27. juni etter finalesiger 2-0 mot Spania, ein kamp der han vart utvist etter 84 minutts spel. Under verdsmeisterskapen 1986 spelte Le Roux einast i bronsefinalen mot Belgia, der Frankrike sikra seg medaljen med sluttsiffera 4-2. I hans nest siste landskamp, den 5. september 1989, spelte Noreg og Frankrike uavgjort 1-1 på Ullevaal stadion i Oslo framfor einast 8 564 tilskodarar. Ein månad seinare tok Le Roux på Parc de Princes på seg landslagsdrakta for 28. og siste gong, utan å ha kome skåringslista etter debutkampen.
Sycamore Gap Tree
Sycamore Gap Tree eller Robin Hood Tree er eit eit lønnetre som står ved sida av Hadrianmuren nær Crag Lough i Northumberland i England. Det står i eit dramatisk søkk i landskapet, og er eit populært motiv å fotografera Treet var med i ein viktig scene i filmen Robin Hood: Prince of Thieves frå 1991, og er blitt kjend som Robin Hood-treet etter dette. Det vann Tree of the Year-prisen for England i 2016.
Plassering
Sycamore Gap Tree ligg ved Hadrianmuren, mellom Milecastle 39 og Crag Lough, rundt vest for Housesteads Roman Fort i Northumberland nord i England. Denne delen av muren følgjer ryggen av ein ås – ei klippe frå Whin Sill – og fleire bratte søkk i denne skapt av smeltande brear. Treet står i eit av desse søkka, og muren stig dramatisk på begge sider av det. Området treet står på, landet og muren tilhører National Trust. Treet er ein populær turistattraksjon, og er blitt omtalt som det mest fotograferte treet i landet, og staden kan vera den mest fotograferte i Northumberland nasjonalpark. Ein kan sjå treet frå vegen B6318 Military Road. Namnet «Sycamore Gap» blei laga av ein tilsett ved National Trust då Ordnance Survey laga nye kart av området og spurte om staden, som dei ikkje hadde namn på frå før, hadde noko namn.
Historie
Treet er ei platanlønn (Acer pseudoplatanus) og er nokre hundre år gammalt. Det stod ein gong saman men andre, men desse er blitt fjerna ein gong av ukjend grunn, kanskje for å gje viltvaktaaar betre sikt. Treet opptrer i ei viktig scene i filmen Robin Hood: Prince of Thieves med Kevin Costner, der Robin Hood tek ei rundrute frå Dei kvite klippene Dover til Nottingham via Hadrianmuren, og er seinare blitt kjent som Robin Hood-treet. Det var også med i musikkvideoen for Bryan Adams sin song (Everything I Do) I Do It for You, som var del av filmmusikken, Videoen blei vist mykje på det britiske tv-programmet Top of the Pops. Det har også opptredd i krimserien Vera og i dokumentarserien More Tales from Northumberland with Robson Green. Eit helikopter kræsja nær treet den 30. mai 2003 under filminga av British Isles – A Natural History,  rundt  unna det og endå nærare programleiaren Alan Titchmarsh. Også han var uskadd, og dei fire ombord i flyet blei lettare skadde.
Rajtsjikhinsk
Rajtsjikhinsk (russisk Райчи́хинск) er ein by i Amur oblast i Russland med om lag 25 000 innbyggjarar. Han ligg 150 km søraust for Blagovesjtsjensk.
Staden vart grunnlagd i 1932 og han fekk bystatus i 1944.
Kantjendjunga nasjonalpark
Kantjendjunga nasjonalpark (engelsk Khangchendzonga National Park, tidlegare Kanchenjunga National Park) eller Kantjendjunga biosfærereservat er ein nasjonalpark nord i den indiske delstaten Sikkim som ligg ved fjellet Kantjendjunga i Himalaya og grensar til Kantjendjunga naturvernområde i Nepal i vest. Parken blei skipa 26. august 1977 og dekkjer eit område på 1784 km².
Kantjendjunga er verdas tredje høgaste fjell, og nasjonalparken har ei høgd over havet på mellom 1830 meter og over 8550 meter. Parken omfattar fleire fjelltoppar, som Pandim i tillegg til Kantjendjunga, isbrear som Zemo- og Simyobreen, og høgfjellsdyr som moskushjort, himalayatahr, treleopard og snøleopard.
Økosystem
Nedre område av parken har lauvskog med ulike typar eik (Quercus lineata, Quercus lamellosa, Quercus pachyphylla), lønn (Acer Campbellii), magnolia (Magnoilia campbellii), kaneltre (Cinnamomum obtusifolium) og tre  som Schima wallichii, Castanopsis, Engelhardtia, Juglans regia og Michelia cathcartii. Over 2 700 meter finn ein blanda skog med furu (Abies densa), gran, einer, lønn, rhododendron og bambus (Arundinaria). Over 3 650 meter veks lågare buskar og urter som Aconitum, Anemone, Primula, Meconopsis, Delhpinium, Iris gentiana og låge einertypar. Fleire plantar er viktige i tradisjonell religion eller medisin, som vendelrota Nardostachys jatamansi, rabarbraen Rheum emodi og ginsengtypen Panax pseudoginseng.
Det finst rundt 550 ulike fugleartar i parken, som blodfasan, satyrtragopan, himalayahøne, himalayagribb og ulike solfuglar, duer, hubroar og ørner.
Av pattedyr kan nemnast kattedyr som leopard, treleopard, snøleopard, bjørnar som asiatisk svartbjørn, leppebjørn og raud panda, sibetkattar, tibetansk villesel, blåsau, moskushjort og himalayatahr. Ein eigen underart av asiatisk villhund lever også her, men er i følgje nylege undersøkingar blitt sjeldne i området.
Folk i nasjonalparken
Nokre busetnader av lepchafolk, ei innfødd folkegruppe, finst i parken. Elles er parken eit verneområde som ein treng løyve til å vitja. Som regel kan ein få dette saman med ein inngangsbillett. Det finst fleire ruter ein kan gå gjennom parken, til dømes frå Yuksom til Dzongri, Bakim til Goecha-la og Dzongri til Khangerteng. Dei beste tidene å vitja parken på er april-mai og august-oktober. Monsunregn om sommaren og mykje snø om vinteren kan hindra gjennomfart.
Den næraste byen til nasjonalparken er Chungthan, 20 km unna, og den næraste storbyen er Gangtok, hovudstaden i Sikkim.
P.W. Botha
Pieter Willem Botha, til vanleg omtala P.W. Botha, var statsleiar i Sør-Afrika frå 1978 til 1989. Han var statsminister frå 1978 til 1984 og frå 1984 til -89 den fyrste presidenten i landet med utøvande makt.
Botha vart vald inn i nasjonalforsamlinga i 1948, der han markerte seg som ein skarp motstandar av fleirtalsstyre. Han kom til makta etter omfattande demonstrasjonar mot apartheid-politikken. Enkelte små politiske reformer stagga det svarte folkefleirtalet lite, og Botha vidareførte eit hardstyre der regjeringa og andre statsmakter gjorde seg skuldige i vald mot menneskerettane. Etter eit slagtilfelle trekte Botha seg som leiar av Nasjonalistpartiet i februar 1989. Seks månader seinare vart han også tvinga til å forlate presidentstolen.
Ved 1992-valet gjekk Botha mot etterfylgjaren, president F.W. de Klerk, og dreiv valkamp for framhaldande apartheid-styre. Han fordømde De Klerk-regjeringa som uansvarleg ved å opne døra til fleirtalsstyre. I 1998 nekta Botha å vitne til Sannings-kommisjonen, noko han vart bøtelagd for og dømd til betinga fengsel for brot på menneskerettane.
Johan Ludvig Widding
Widding var son til ein lærar og kyrkjesongar. Han var sjølv lærar og kyrkjesongar i Borge prestegjeld frå 1827 til 1850. Sidan var han gardbrukar på Laverød i Borge til han døydde. I Borge var han i årevis med i så vel heradsstyre og formannskap, som skulestyret.
Frå 1853 var Widding fleire gongar valmann ved stortingsval. I 1870 vart han vald til 3. representant frå Smålenene for perioden 1871-73. På Stortinget var han medlem i Militærkomiteen. Widding døydde brått i Kristiania.
Pikulettar
Pikulettar er ei gruppe små hakkespettar og ein distinkt underfamilie av ca. 30 artar som lever hovudsakleg i tropisk Sør-Amerika, med berre tre asiatiske og éin afrikansk art.
Til likskap med dei «verkelege» spettane, har pikulettar store hovud, lange tunger som dei nyttar til å trekkje ut byttedyr med, og zygodaktyle føter, klatreføter, med to tær peikande framover, og to bakover. Men dei manglar dei stive halefjørene som spettane brukar når dei klatrar i tre, så det er meir sannsynleg at pikulettar kviler på ei grein enn i oppreist stilling på ein trestamme slik som spettane gjer.
Nebba deira er kortare og mindre dolkliknande enn hos spettane, slik at dei søkjer insekt og larver hovudsakleg i råte trevirke. Tilsvarande gjenbrukar dei spettehòl til reirplass, framfor å hakke ut eigne hòl. Egga er kvite, som hos mange andre hòlerugarar.
Vanlegvis har desse fuglane grå eller mattgrøn overside og lys underside med mørke striper.
Storpikulett, monotypisk i slekta Nesoctites, er ikkje rekna som medlem av underfamilien Picumninae.
Artslista
Pikulettar i rekkjefølgje etter Clementslista versjon 6.5 frå desember 2010 med norske namn etter Norske navn på verdens fugler.
Slekt Picumnus
Slekt Sasia
Slekt Nesoctites
Neve Ativ
Neve Ativ (hebraisk נְוֵה אַטִי"ב er ein liten alpeliknande israelsk busetjing (moshav) i Golanhøgdene, som vart grunnlagd i 1972 i fjellsida av Hermon, 2 km vest for Majdal Shams. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette.
Det bur kring 37 familiar i Neve Ativ. Ativ er eit akronym for fire soldatar som mista livet i Golan: Avraham Hameiri, Tuvia Ellinger, Yair Elegarnty og Binyamin Hadad. Neve tyder oase.
Amaury Vassili
Amaury Vassili er ein fransk songar og verdas yngste profesjonelle tenor. Han representerte Frankrike i Eurovision Song Contest 2011 med den operainspirerte songen Sognu. Songen inneheldt både fransk og korsikansk, og kom på 15. plass i finalen.
Neve Ativ
Hovudnæringa i moshaven er turisme. Neve Ativ driv Hermon skisenter med 25 km skiløyper i Hermon.
Skisenteret vart øydelagd under Jom kippúr-krigen, men var attende i drift året etter. Frank Riley skreiv i Los Angeles Times «Dette er eit fjell og ei oppleving kvar skientusiast bør oppleve minst ein gong i livet.» Skiesesongen varer minst tre månader, vanlegvis frå desember til mars. Ei helg i januar 2000 hadde skisenteret 11 000 vitjande. Seinare den månaden ønskte leiarane i Neve Ativ å gjere skisenteret til eit felles israelsk-syrisk føretak, og la syrarar få lov til å kome til senteret.
Eferding
Eferding er ein by og ein kommune i distriktet med same namn i forbundslandet Oberösterreich i Austerrike. Kommunen har ei flatevidd på 2,81 km² og i kring 4 000 ibuarar. Byen Eferding ligg 271 meter over havet.
Eferding fekk byrettar i 1222 og er såleis ein av dei eldste byane i dagens Austerrike.
Vladimir Kuzin
Vladimir Semjonovitsj Kuzin (russisk Владимир Семёнович Кузин)  frå Lampozjnja i Arkhangelsk oblast var ein russisk langrennsløpar som representerte Sovjetunionen. Han vart verdsmeister både på tremila og femmila under Ski-VM 1954 i Falun. Under OL 1956 i Cortina d'Ampezzo gjekk han på fjerdeetappen Sovjetunionen inn til olympisk gull på 4x10 km stafett.
Aktiv
Langrennsløparar frå Sovjetunionen hadde ikkje tevla mot nordiske utøvarar før verdsmeisterskapen i Falun i februar 1954. På opningsdistansen tok finske langrennarar alle tre medaljane, med Sovjets Fedor Terentjev på fjeredeplass og Vladimir Kuzin på 10. plass. To dagar seinare gjekk Kuzin heilt til topps på 30 km, med tida 1.50.25 slo han verdsmeisteren frå 15 km, Veikko Hakulinen, med 26 sekundar. Nye to dagar seinare, og det var endå tettare mellom dei to. Men enno ein gong gjekk Kuzin ut som sigerherre, på tida 3.02.58, medan Hakulinen kom i mål på 3.03.06. På 4x10 km gjekk dei to løparane ankeretappane for sine respektive nasjonar, men her såg Kuzin aldri noko til Hakulinen som gjekk Finland inn til gullmedalje, Sovjet på sølvplassen var over to minuttar bak.
Serious Moonlight
Serious Moonlight er ein konsertvideo av David Bowie. Han vart filma i Vancouver den 12. september 1983 under «Serious Moonlight-turneen», og videoen kom ut på VHS og laserdisc i 1984 og på DVD i 2006. Konserten inneheld dei fleste av songane frå konserten. VHS-utgåva inneheld ikkje «Star», «Stay», «The Jean Genie», «Red Sails» og «Modern Love» fordi det ikkje var plass, men desse er med på DVD-utgåva frå 2006.
Eit konertopptak av «Modern Love», spelt inn 13. juli 1983 på ein konsert i Montreal og opphavleg gjeven ut som B-side til studioversjonen av den same songen, finst andre stader på DVD-utgåva som bakgrunnsmusikk for eit fotogalleri.
Lyden og den eksakte spelelista frå konsertfilmen kom òg ut på konsertalbumet Serious Moonlight (Live '83), som var inkludert i plateboksen Loving the Alien (1983–1988) i 2018 og gjeve ut som eit separat album året etter. Konsertalbumet inneheld den tidlegare nemnde versjonen av «Modern Love» som det siste sporet på albumet.
Innhald
Alle songane er skrivne av David Bowie, utanom der andre er nemnde.
Ricochet (2006 DVD-ekstra)
DVD-utgåva av Serious Moonlight i 2006 inneheld òg ein dokumentar/konsertfilm frå 1984 kalla Ricochet, som følgjer Bowie i Hong Kong, Singapore og Bangkok under den asiatiske delen av Serious Moonlight-turneen. Ricochet vart først gjeven ut som heimvideo i midten av 1980-åra i ein korta versjon, seld separat.
Wigginsbreen
Wigginsbreen er ein 19 km lang isbre på Kiev Peninsula i Antarktis, som flyt frå Bruce Plateau til vestkysten av Graham Land like sør for Blanchard Ridge. Han vart kartlagt av Den franske antarktisekspedisjonen i 1908–10 under Charcot, og namngjeven Glacier du Milieu («Mellombreen»). UK Antarctic Place-Names Committee (UK-APC) tykte dei trong eit betre namn og i 1959 gav dei breen namn etter W.D.C. Wiggins, som var visedirektør i Overseas Surveys.
Montreal 1983
Dette er den same konserten som konsertopptaket av «Modern Love», som vart nytta som B-sida til studioversjonen av den same songen då denne kom ut på singel.
Konserten kom ut på ulike pirakopiplater i 1983 og 1984. I 2018 vart det gjeve ut på ein dobbel-CD på selskapet Golden Rain, og vart samstundes tilgjengeleg digitalt på plattformer som Spotify.
Spelelista er omtrent identisk til innhaldet på konsertalbum-utgåva av Serious Moonlight.
Innhald
Alle songane er skrivne av David Bowie, utanom der andre er nemnde.
Torhild Bransdal
Torhild Bransdal var ein norsk politikar frå Kristeleg Folkeparti. Ho vart innvald som representant nr. 6 for Vest-Agder på stortinget for perioden 2017-2021. I Stortingsperioden 2009-2013 var ho vararepresentant nr. 3 og i 2013-2017 vararepresentant nr. 1.
Bransdal var ordførar i Vennesla kommune frå 1999 til 2017.
Domoda
Domoda (volof domodaa) er ein rett frå Vest-Afrika som blir eten i Senegal og i Gambia, der han er rekna som nasjonalrett. Han er rekna som ei form for ñaari cin, 'to gryter', der gryteretten og risen blir laga til kvar for seg. Hovudingrediensen er malne peanøtter. I tillegg kan ein bruka lauk, tomat, potet, gulrot, kål, sitronjus og buljong. Det er også vanleg å ha kjøt i retten.
Kidmat Tzvi
Kidmat Tzvi (hebraisk קִדְמַת צְבִי) er ei israelsk busetjing (moshava) sentralt i Golanhøgdene, eit område som er under israelsk okkupasjon. Han har eit folketal på 375 menneske og vart grunnlagd i 1981 som ein del av Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter folkeretten, men dei israelske styresmaktene motset seg dette.
Nimrod i Golanhøgdene
Nimrod vart kalla opp etter den nærliggande, gamle Nimrodborga, og ligg nær Neve Ativ og drusararbyane Majdal Shams, Masade og Ein Kinya. Busetjinga vart opphavleg grunnlagd som ein paramilitær Nahal-utpost den 31. januar 1982. Nimrod vart ein sivil busetnad i januar 1999 og husar no seks familiar. Landsbyen livnærer seg hovudsakleg av turisme.
Veirahaldet
Veirahaldet ligg mellom Follestaddalen i nordvest, Åmdalen i sørvest, og Bondalen i aust, i Ørsta kommune. Fjellet er lett tilgjengeleg både frå sør og vest.
Blåst
Blåst er ei glashytte i Tromsø som vart skipa i 2002 av Silja Skoglund. Hytta ligg i sentrum av Tromsø by og skal vere verdas nordlegaste glashytte.
Hartkirchen
Hartkirchen er ein kommune i Distriktet Eferding i forbundslandet Oberösterreich i Austerrike. Kommunen har ei flatevidd på 39,0 km² og i kring 4 100 ibuarar, fordelt på to landsbyar og 35 små grender og gardar. Landsbyen Hartkirchen ligg 273 meter over havet.
Kfar Haim
Moshaven vart grunnlagd den 16. juni 1933 av immigrantar frå Polen og Russland, og vart kalla opp etter Haim Arlosoroff, som vart myrda den dagen han vart grunnlagd.
Haim tyder bokstavleg talt «liv» på hebraiske.
Petermann Island
Petermann Island er ei lita øy like utanfor vestsida av Den antarktiske halvøya i Antarktis og like sør for Booth Island og Lemaire Channel. Ho er 2 km lang, og har den sørlegaste kolonien med bøylepingvinar i verda, i tillegg til mange adeliepingvinar.
Øya vart oppdaga av ein tysk ekspedisjon i 1873-74, som namngav ho etter geografen August Petermann. Den franske antarktisekspedisjonen 1908-10 overvintra ombord på skipet «Pourquoi-Pas?» i ei vik på søraustsida av øya, som dei kalla Port Circumcision fordi ho vart oppdaga 1. januar 1909, den tradisjonelle dagen for Jesu omskjering (circumcision på fransk).
Ekspedisjonen bygde hytter i vika, men desse er i dag borte, og berre ein varde står att, i tillegg til ei redningshytte bygt av Argentina i 1955, og ein kross til minne om tre medlemmar av British Antarctic Survey som døydde i 1982 i eit forsøk på å krysse havisen frå Faraday Station til Petermann.
Sunshine av Aerosmith
«Sunshine» er ein song av det amerikanske hardrockbandet Aerosmith, skriven av Steven Tyler, Joe Perry og Marti Frederiksen. Han kom ut midt i 2001 som ein promosingel frå albumet deira Just Push Play.
Aerosmith måtte avlysa ein konsert i Irvine i California for å fullføra innspelinga av musikkvideoen til denne songen.
Teksten til songen har ein Alice i Eventyrland-kjensle med tekstar som «I followed Alice into wonderland», «Took to the hatter like a walk in the park», «I ate the mushroom and I dance with the queen», «I chased that rabbit up her Bodhi Tree» og «That caterpillar's tryin' to cop a plea».
Omslaget vart teikna av teiknaren Larry Welz.
«Sunshine» er òg eit gatenamn for LSD. Teksten «Sunshine, the kind that everybody knows» kan likevel tyda på at songen ikkje refererer til LSD. Det var den siste originale Aerosmith-singelen som vart gitt ut på studioalbumet til bandet før singelen «Legendary Child» frå 2012, sjølv om singlane «Girls of Summer» frå 2002 og «Devil's Got a New Disguise» frå 2006 vart gitt ut på samlealbum.
Musikkvideo
Musikkvideoen, regissert av Samuel Bayer, inneheld fleire karakterar frå boka, og Tyler portretterer Mad Hatter.
Valerij Podluzjnyj
Valerij Vasiljevitsj Podluzjnyj i Donetsk er ein ukrainsk lengdehoppar som representerte Sovjetunionen. Han vann gullmedaljen i EM 1974 i Roma og bronsemedaljen under OL 1980 i Moskva.
Aktiv
Etter at han hadde vorte junior-europameister i tresteghopp i 1970 satsa Podluzjnyj på lengdehopp. Han nærma seg europa-eliten i lengdehopp i 1972-sesongen, då han sette personleg rekord med 7,88 m. I 1973-sesongen tok han steget opp i verdseliten og vann unversiaden med eit hopp på 8,15 m. Året etter vann han lengdetevlinga i både i landskampen Sovjetunionen-USA og i landskampen Sovjet-Vesttyskland-Frankrike. Under europameisterskapen 1974 i Roma sigra han med 8,12 meter, før han seinare i sesongen flytta den personlege rekorden til 8,17 meter.
I 1979 vann Podluzjnyj lengdehopp i unversiaden for andre gong, med sterke 8,16 meter. Året etter, i finalen under sommarleikane i Moskva, gjorde han sitt livs lengste hopp med 8,18 meter, noko som heldt til bronsemedalje.
Asta Nørregaard
Asta Elise Jakobine Nørregaard var ein norsk målar som er kjend for sine mange portrett frå den norske hovudstaden.
Liv og gjerning
Asta Nørregaard voks opp i Kristiania, faren var i 1865 kaptein i det militære. Sjølv gjekk ho på Knut Bergslien sin målarskule 1874-75 og var sidan elev av Eilif Peterssen i tre år i München og eitt år i Kristiania. Med støtte frå Schäffers legat budde ho i Paris frå 1879 til -84. Frå 1885 var ho busett i den norske hovudstaden livet ut, med unnatak for studiereiser til Frankrike og Italia.
Nørregaard var ambisiøs og kvikk til å tileigne seg ny kunnskap. Det vekte oppsikt då ho i 1882 fekk oppdraget med å lage altertavle til Gjøvik kyrkje. Etter 1890 spesialiserte ho seg på portrett, som ho gjorde med stor detaljrikdom og teknisk dugleik. Mannsportretta måla ho med oljemåling, medan portrett av kvinner og barn forma ho i pastellkrit. Mellom dei mange framståande personane ho portretterte fann ein Thomas Fearnley, Kristian Birkeland, Gisle Johnson, kong Haakon VII og i 1885 ein ung Edvard Munch. Ved sidan av altartavla i Gjøvik og Munch-portrettet er måleriet I atelieret frå 1883 hennar mest kjende verk.
Nørregaard mottok i 1920 Kongens fortjenstmedalje i gull.
Ho levde ugift.
Sil (fleirtyding)
Sil eller SIL kan visa til:
Sil
Sil er ein reiskap brukt til å skilja store bitar av ei blanding frå mindre, eller fast stoff frå ei væske. Ein sil kan ha eit finmaska nett eller eit materiale med hol i botn og eventuelt sidene.
Det finst mange ulike typar sil for ulike føremål, som dørslag til matlaging, smørsil til å laga smør og tesil til teservering.
Silfamilien
Silfamilien (Ammodytidae) er ei biologisk gruppe av små langstrekte piggfinnefiskar. Dei blir også kalla tobis. Fiskane er små og langstrekte, og kjenneteikna av ein framskytbar munn.
I Noreg finst fem artar: glattsil, havsil, småsil og storsil.
Ein nyttar hovudsakleg sil til produksjon av fiskemjøl og fiskeolje. Indirekte speler fiskane ei stor rolle som føde for torsk, kviting, hyse, sei, sild, makrell og ulike flyndreartar. Sil er også viktig for lundefugl og andre sjøfuglar.
Wilkinsonbreen
Wilkinsonbreen er ein isbre på sørsida av Protector Heights på Pernik Peninsula ved Loubet Coast i Graham Land, som flyt vestover og ut i Lallemandfjorden til sør for Holdfast Point. Han vart kartlagt frå flyfoto tekne av Falkland Islands and Dependencies Aerial Survey Expedition (FIDASE) (1956–57). Han vart namngjeven av UK Antarctic Place-Names Committee (UK-APC) etter kaptein John V. Wilkinson i Royal Navy, kaptein på HMS «Protector» i desse farvatna, 1955–56 og 1956-57.
Sjimanovsk
Sjimanovsk (russisk Шима́новск) er ein by i Amur oblast i Russland med om lag 20 000 innbyggjarar. Han ligg ved elva Bolsjaja Pjora, ei sideelv til Zeja, rundt 200 km nord for Blagovesjtsjensk.
Busetnaden vart grunnlagt i 1910 som Pjora. Namnet vart endra til Gondatti i 1914 og Vladimiro-Sjimanovskij i 1920. Han fekk bystatus i 1950 og namnet vart samstundes endra til det noverande Sjimanovsk.
Byen ligg ved den transsibirske jernbanen. Sjimanovsk lufthamn ligg 4 km sørvest for byen.
Mikroglia
Mikroglia er gliaseller som verkar som makrofagar i hjernen og er ein del av immunsystemet der. Mikroglia finst i kvilande og aktiverte stoder.
Mikroglia kan aktiverast ved uynskte tilstandar i sentralnervesystemet, som skade. Når dei er aktiverte, kan dei sleppa ut ulike molekyl og vandra til problemstader. I den aktiverte stoda kan dei òg verka som makrofagar og eta andre seller, som bakteriar og seller som høyrer til i sentralnervesystemet. Dei kan òg fanga inn ulike molekyl og avfall. Kvilande mikroglia kan òg vandra kring og leita i omgjevnadene etter vanskar, og vert aktiverte om dei finn nokre.
Mikroglia kan ha oppstått tidleg i utviklinga, og finst i so ulike organismar som pattedyr, igler, sniglar og krepsdyr. I blodigla finst kring 10 000 mikroglia og 400 nerveseller i kvar ganglie, slik at mikroglia er mykje meir talrike enn nerveseller i denne organismen.
I ein studie av mus med ein demyeliniserande variant av eksperimentell autoimmun encefalomyelitt vart det funne at mikrogliasellene i demyeliniserte område ikkje såg ut til å ta aktivt del i demyeliniseringa ved byrjinga av sjukdomen, men berre tok opp avfall produsert av demyeliniserande monocyttavleidde makrofagar. Mikrogliasellene i desse områda hadde òg nedregulert stoffskifte.
Kongsfoss Glass
Kongsfoss Glass er ei glashytte som ligg ved Kongsfossen på Åmot i Modum kommune i gamle Buskerud. Kongsfoss Glass vart etablert av glasblåsaren Geir Olsen i 2002. Glashytta er ein del av Kongsfoss Kunstnersenter.
Paul Santo
Paul Santo er ein USA-amerikansk musikar, låtskrivar, plateprodusent og lydteknikar, mest kjend for arbeidet sitt i studio med artistar som Aerosmith, Eric Clapton, Kid Rock, David Gilmour frå Pink Floyd, Ringo Starr og Ozzy Osbourne.
Arbeidet hans har gjeve han fleire Grammypris-nominasjonar.
Poryadin Island
Poryadin Island er ei øy som ligg 1 km sør for Haswell Island i Haswell Islands. Ho vart oppdaga og kartlagd av Den australasiatiske antarktisekspedisjonen under Mawson, 1911-1914. Ho vart kartlagd på ny av den sovjetiske ekspedisjonen i 1956, og kalla opp etter Ya. Porjadin, navigatør på skipet «Vostok» under Bellingshausenekspedisjonen i 1819-21.
Are Nakkim
Are Nakkim er ein tidlegare friidrettsutøvar som representerte Moss Idrettslag. Han vann sølvmedaljen på 10000 meter i EM i friidrett 1990, og vart noregsmeister åtte gongar på til saman fire ulike distansar. Kjellaug Nakkim var mor hans, og journalisten Kyrre Nakkim ein yngre bror.
Aktiv
Nakkim var Noregs beste langdistanseløpar frå midt på 1980-talet til inn i 1990-åra. Mellom 1984 og 1990 tok han åtte gull-, tre sølv- og tre bronsemedaljar i ulike NM-tevlingar, alt frå 1500 m til 10000 m og 3000 m hinder. Alle desse åra vart han noregsmeister, med unnatak for 1987 då han vart fråløpt av Truls Nygård både på 5000 m og 10000 m, samt spurtslått av Roger Gjøvaag i hinderløypa.